Cuneiform Tablet KTH 32
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
šu-nu-nu a-na ḫa-na-na-ri-im iṣ-ba-at-ni-a-tí-ma um-ma šu-nu-nu-ma a-na ḫa-na-na-ri-im-ma 2 ma-na 1 GÍN KÙ.GI ù 8 ma-na KÙ.BABBAR ku-nu-ki-a kà-i-il₅ URUDU en-um-a-šur a-šur-i-mì-tí ú-ša-ba-ma KÙ.BABBAR ù KÙ.GI i-a-tí tù-ša-ra-am šu-ma URUDU en-um-a-šur a-šur-i-mì-tí lá uš-ta-bi URUDU a-na-ku a-na a-šur-i-mì-tí a-ša-qá-al-ma KÙ.BABBAR ù KÙ.GI i-a-tí tù-ša-ra-am um-ma ḫa-na-na-ru-um-ma ú-ša-ra-ku-um ITU.KAM ku-zal-li li-mu-um a-šur-i-dí DUMU šu-li a-na a-wa-tim a-ni-a-tim kà-ru-um wa-aḫ-šu-ša-na ṣa-ḫe-er-GAL i-dí-ni-a-tí-ma IGI GÍR ša a-šur ší-bu-tí-ni ni-dí-in IGI pì-lá-aḫ-a-šùr IGI en-na-sú-en₆ sà-ba-sí-a tap-pá-i-ni